VIA deel idees vir 'n Moedersdag-bederfsessie
Moedersdag is om draai en as jy nog onseker is oor hoe jy die moeder-figuur in jóú lewe wil bederf, kom steel gerus 'n paar oulike idees by ons.
1. Vier die moeder in jou lewe met 'n Glam-middagete by Kaapstad se The Ritz-hotel se restaurant, CASA. Vir net R295.00 per volwassene kan jy en jou ma 'n sjampanje-middagete geniet. Dié pakket sluit lewendige musiek en 'n asemrowende uitsig in. Vir kinders tussen die ouderdom van ses en twaalf is dit slegs R125.00 per persoon. Kinders onder vyf kuier gratis. The Ritz-hotel is op die hoek van Hoof- en Camberwellstraat in Kaapstad. Skakel gerus die CASA-restaurant by 021 439 6010 vir besprekings en navrae.
2. Die Top of the Ritz-middagete is 'n eksklusiewe pakket wat net 60 gaste kan akkommodeer. Dié pakket sluit een glasie sjampanje en 'n sewe-gang-maaltyd in. Dit kos R850 per persoon.
3. Oefen jy en jou ma graag saam? Of dalk wil jy haar help om 'n leefstyl-rewolusie te begin? Kom val dan by #Fiks2018 in! Fiks2018 gee vir jou en jou ma die geleentheid om saam 2018 julle fiksword-jaar te maak. Kom oefen elke Saterdag by 'n venue naby jou! Die enigste vereiste is dat jy gewillig is om deel te word van die fiks-word revolusie. Daar is 14 venues regoor Suid-Afrika. Een oefensessie beloop net R30. Woon 'n spesiale moedersdag-sessie op Saterdag, 12 Mei by saam met jou ma of dogter en betaal net vir een van julle. Jou ma of dogter oefen dus gratis! Gaan na Quicket.co.za om nóú jou kaartjie te bespreek.
4. Bly jy in Kaapstad? Ry dan by Seinheuwel op vir die sonsondergang. Die paragliding-landingsplatform is die perfekte plek om 'n gesellige sonsondergang saam die hele gesin te geniet. Pak 'n piekniekmandjie en spaar ook sodoende jou ma 'n aand agter die potte.
5. Gee vir jou ma huisskoonmaak-koepons. Só gee jy vir jou ma die voorreg om haar gesin in te span sodat hulle met huishoudelike takies kan help.
6. Gaan kyk gerus die sonsopkoms en gaan voer die eende by James en Ethel Grey Park in Melrose Arch. Plaaslike inwoners glo dié park is ideaal vir die hele gesin - honde ingesluit! Gaan geniet 'n ontspanne gesinsdag en vier jou ma onder lowergroen bome. Dié park is tussen Edgewood Avenue en Melrose-straat in Melrose, Johannesburg.
7. Het jou ma 'n gunsteling film? Hou vir haar 'n fliekaand sodat sy van haar oud-gunstelinge met haar gesien kan geniet. Só 'n aand kan met warm-sjokolade, springmielies, gesigsmaskers en ma se gunsteling musiek gevier word.
8. Kook saam met jou gesin 'n Moedersdag-maaltyd. Kook gerus jou ma se gunstelinge. Maak seker dat jy en jou gesin alles na die tyd skoonmaak. Jy kan ook die tafel met haar gunsteling kleure versier deur blomme en servette as tematiese aspekte in ag te neem.